ArtKvart

Tomislav Buntak: „Balade Mediterana“ u galeriji Zuccato
2024-09-12 - 2024-10-12 | Galerija Zuccato
Najnovija izložba akademskog slikara Tomislava Buntaka (Zagreb, 1971.) otvara se u četvrtak, 12. rujna, u 20 sati, u galeriji Palače Zuccato. Izložba naslovljena „Balade Mediterana“, koju kustoski potpisuje povjesničarka umjetnosti Leila Topić, obuhvaća nekoliko ciklusa nastalih u grafičkoj tehnici te uljenim odnosno akrilnim bojama na platnu, a koje povezuje provodni motiv Mediterana, no ne Sredozemlja tek kao geopolitičkog pojma nego radije priziva u misli antički naziv „unutrašnje more“, Mare Internum.

Operni Vremeplov u HNK Ivana pl. Zajca
2024-09-10 19:30 - 21:00 (Europe/Zagreb) | HNK Ivan pl. Zajc, Verdijeva ul. bb, Rijeka, 51000
Ulaznice za 3. listopada su dostupne na sljedećoj poveznici, a za 10. listopada ovdje.

HISTORY FILM FESTIVAL
2024-09-10 - 2024-09-13 | Art-kino

IZLOŽBA „QUARNEROLI – HRVATI U OSVAJANJU ARKTIKA“
2024-09-09 08:00 - 2024-09-13 17:00 | atrij u HKD-u

Likovni događaj-natječaj „Ex tempore“
2024-09-08 10:00 - 18:00 | Dvorac, Kraljevica
Ex tempore (lat. bez pripreme) u Kraljevici:
Ocjenjivat će se i nagrađivati samo likovni radovi napravljeni na licu mjesta prema zadanoj temi. Teme slikanja uvijek su vezane uz lokalnu baštinu ili obilježja kraja, pa je ovogodišnja tema ribarstvo i brodogradnja, s ciljem povezivanja 295. godišnjice Brodogradilišta Kraljevica i otvorenja Malog muzeja ribarstva i brodogradnje Kraljevica. Izbor materijala i medija na kojem sudionici crtaju i slikaju je slobodan. Sudionici mogu donijeti svoje prethodno izrađene radove, ali ti radovi neće biti ocjenjivani, nego će biti dio njihove prezentacije, svojevrsne izložbe koja će dodatno oplemeniti prostor.

5. JUBILEJ RADIJA ROŽE U PALACHU
2024-09-07 20:00 - 23:30 | Klub Palach, Rijeka
Za DJ pultom će nastupiti Ras Padsystema, Provokator, Kontra, Poppy, Frishky, Em i Giovanni Tesoro te disco-pop sastav Ki Klop.
Ulaznica iznosi 5 eura.

Večer klapa i tamburica na Cresu
2024-09-07 20:00 - 23:00 | samostan sv. Frane, Cres
Klapa Burin, klapa Teha, klapa Marof, klapa ŽVS Zipka i tamburaši KUD Marof.

Capoeira kraj Gradske ure: „Roda de Relógio“
2024-09-07 19:00 - 21:00 | Gradska ura, Rijeka
Capoeira – Jacobina Arte Rijeka

2. SMOTRA FOLKLORA I SEVDAHA [KUD SEVDAH RIJEKA]
2024-09-07 18:30 - 22:30 | HKD, Ul. Strossmayerova 1, Rijeka, 51000

Humanitarna moto-alka za program „Moje mjesto pod suncem“
2024-09-07 | Trg Hrvatskih branitelja, Čavle
Moto-udruga BikeRI organizira humanitarnu moto-alku u Čavlima na Trgu hrvatskih branitelja s ciljem podrške programu „Moje mjesto pod suncem“.
Program započinje prijavama za sudjelovanje u Moto-alki od 14 do 16 sati, nakon čega slijede igre i zabavni sadržaji. Donacije će se prikupljati putem „škrabice“ za papirnate i kovane eure, kao i putem QR koda. Također će se nuditi humanitarni fažol, a cijena porcije određena je prema principu „doniraj koliko možeš i želiš“.
Zabavni dio programa uključuje nastupe riječkih bendova BENE, RIcover band i Old school band.

„Radna subota“ u Kući Halubejskega zvončara
2024-09-07 | Kuća halubejskega zvončara, Viškovo
U Kući halubajskega zvončara započinje program „Radna subota“ koji će trajati cijelu školsku godinu. Program obuhvaća niz besplatnih kreativnih radionica namijenjenih učenicima mlađih razreda, koje će provoditi stručni voditelji.
Radionice će se uglavnom održavati subotom ujutro, s trajanjem od oko dva školska sata. Namijenjene su djeci od prvog do četvrtog razreda osnovne škole i bit će besplatne. Roditelji zainteresirani za prijavu svoje djece mogu ispuniti obrazac na stranici www.khz.hr kako bi se formirala lista polaznika i slale obavijesti o terminima.

Rock memorijal na Cresu
2024-09-06 20:30 - 23:30 | školsko igralište, Cres
Petak, 6. rujna od 20:30 sati nastupaju bendovi Štamparska greška, Antitodor, Kud Idijoti Tribute i Alergija. U subotu, 7. rujna creskoj će se publici predstaviti bendovi Krematorium, Overload, Art Knockout i Padre, uz nastup popularnog Atomskog skloništa. Treće izdanje memorijala, posvećenog Draganu Medariću – Gagiju, organizira creska udruga CRock.

Večer klapa i tamburica na Cresu
2024-09-06 20:00 - 23:30 | Martinšćica, Cres
Klapa Burin, klapa Marof, klapa ŽVS Zipka i tamburaši KUD Marof.

Petar Punk, Mladen i Meantime u Palachu
2024-09-06 20:00 - 23:30 | Klub Palach, Rijeka
Otvorenje jesenske koncertne sezone.
Ulaznica iznosi 10 eura.

Retrospektivna izložba ciklusa „Foto ex tempore Novigrad/Cittanova“
2024-09-06 19:30 - 21:00 | Zajednica Talijana Rijeka
Uz promociju monografije Mirande Legović koja prati zaključak 15 godina rada.

„KOLOPLET“ [PLESNI STUDIO AXIS]
2024-09-06 18:00 - 20:00 | HKD, Ul. Strossmayerova 1, Rijeka, 51000
Plesna predstava za djecu.

Stručno vodstvo izložbom „Drugost“ u Galeriji Kortil
2024-09-05 18:00 - 19:00 | Galerija Kortil
Izložba se kroz odabir radova vodećih autorica i autora bavi konceptom „drugosti“, nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća na ovamo. Među ostalim predstavljeni su radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci, pritom nastojeći dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Standardna cijena ulaznice izložbe je 4 eura te 2 eura za djecu i mlade, studente, umirovljenike te članove HKD kluba, dok je ulaz besplatan za djecu do 7 godina, osobe s invaliditetom i njihovu pratnju, članove strukovnih udruženja, novinare i turističke vodice, uz posebne pogodnosti za grupne posjete te učenike i studente likovnih usmjerenja.

Atraktivna izložba automobila „Meet & Chill“
2024-09-05 16:00 - 23:00 | centar, Punat

Otvorenje umjetničke izložbe - Boris Roce
2024-09-05 - 2024-09-22 | Galerija Toš Punat
Otvorenje umjetničke izložbe umjetnika Borisa Roce održati će se u galeriji Toš s početkom u 20:30 sati.
Izložbu je moguće pogledati u galeriji Toš, od ponedjeljka do subote, od 18 do 22 sata.

GRADSKO KAZALIŠTE LUTAKA RIJEKA: „OH LA LA“
2024-09-04 18:00 - 20:00 | Gradsko kazalište lutaka, Blaža Polića 6, Rijeka
Vizualni identitet predstave osmislio je Hervé Tullet, dok su redateljica i dramaturginja Mateja Bizjak Petit. Prevoditeljice su Maša Jazbec, Ksenija Mravlja i Mateja Bizjak Petit. Asistent redateljice i dramaturginje je Anže Virant. Scenografkinja i autorica lutaka je Véronique Canevet, a skladatelj glazbe Damien Félix. Suradnica za scenski pokret je Barbara Kanjc, dok su za oblikovanje svjetla zaslužni Mateja Bizjak Petit i Sanjin Seršić. U predstavi nastupa Petra Šarac.
Ulaznica iznosi 4 EUR.
Ulaznice za predstavu GKL Rijeka mogu se kupiti online u web-shopu GKL Rijeka te putem platforme Moje karte.hr i RCC portala.

Klape „Intriga“ i „Rašketa“ u Puntu
2024-09-03 20:00 - 23:30 | obala, Punat

Projekcija filma: „Agent 010-trubač uvijek trubi parput"
2024-09-03 20:00 - 22:00 | Društveni dom u Polju, Krk
„Tajni agent 010“ je serija filmova u kojoj glavne uloge igraju mladi s invaliditetom, njihovi roditelji i prijatelji. Ulogama su ih podržali Šajeta, Mario Kovač, Mile Kekin, Krešimir Mišak, Enis Bešlagić i Asim Ugljen. Film je kriminalistička akcijska priča s neobičnim scenama snimljenim na povijesnim lokacijama u Primorsko-goranskoj županiji, ali i u drugim državama. U filmu se pojavljuju lokacije iz Kraljevice, Bribira i Krka, kao i otočani iz Krasa, Rudina i Melina, koji su sudjelovali kao glumci.

Štorija o galiji Cristo Ressussitato: Proslava 453. obljetnice Bitke kod Lepanta
2024-09-03 - 2024-09-08 | Krk
Program Štorije o galiji Cristo Ressussitato:
4. – 24. listopada:
Galerija Decumanus
Od Oceana do zaljeva, edukativna izložba Prirodoslovnog muzeja Rijeka
Autorica izložbe: Nadia Dunato Pejnović
Izložena građa: Prirodoslovni muzej Rijeka, Hrvatski prirodoslovni muzej
Otvorenje: 4. listopada, 18 sati
Radno vrijeme: pon – pet: 10 – 12; 18 – 20 sati.
5. listopada:
Trg Kamplin, 19 sati
Tedi Spalato i Damir Rakić, koncert – odgađa se zbog najavljenog lošeg vremena. Koncert se planira prenijeti u prosinac i održati u sklopu programa Adventa u Krku.

Ulaz slobodan!
6. listopada:
Atrij franjevačkog samostana (ili crkva sv. Franje Asiškog), 18 sati
„Bio sam tamo“, monodrama sakralne tematike
Režija i izvedba: Pere Eranović
Prema motivima romana „Tunika’“ Loyda C. Douglasa
Ulaz slobodan!
7. listopada:
Krčka katedrala, 19 sati
Misa za sve poginule u Bitki kod Lepanta.
3. – 8. listopada:
Krčka katedrala
Uz grob zapovjednika krčke galije Cristo Ressussitato, soprakomita Ljudevita Čikute u Krčkoj katedrali bit će postavljen prigodan informativni pano.

68. Ljetne priredbe: komedija „Četiri sprovoda i vjenčanje - Đurđa i Franko“
2024-09-02 20:00 - 22:00 | Trg krčkih glagoljaša
68. Ljetne priredbe.
Cijena ulaznice iznosi 15 eura.
Ulaznice za sve programe Ljetnih priredbi kupuju se na prodajnom mjestu u Galeriji Decumanus unutar njenog redovnog radnog vremena, od ponedjeljka do subote, između 10 i 12 te 19 i 22 sata (od 23. kolovoza, između 10 i 12 te 19 i 21 sat). U suprotnom, mogu se rezervirati telefonom na: 051 220 041.

OKRUGLI STOL POSVEĆEN DRUŠTVENOJ ULOZI UMJETNOSTI
2024-09-02 19:00 - 21:00 | pub Bačva, Rijeka
Katedra za estetiku i epistemologiju pri Odsjeku za filozofiju i Hrvatsko društvo za analitičku filozofiju, u suradnji s Udrugom za razvoj kulture mladih „Kulturni front“ organiziraju okrugli stol posvećen društvenoj ulozi umjetnosti.
Prema navodu organizatora; „Cilj je okruglog stola istražiti načine na koji različite umjetničke prakse doprinose društvenim i kulturnim promjenama, posebno onima koje se tiču društvenih nepravdi (poput rasizma, seksizma i homofobije) i propitati može li umjetnost utjecati na rješenja društvenih izazova kao što su klimatske promjene, ideološki sukobi, imigrantska kriza, umjetna inteligencija i slično.”

JAZZ NA ZAMETU: LOVE RUNNERS BAND
2024-08-31 20:30 - 23:30 | Baptistička crkva Rijeka, Primorska ulica 2, Rijeka, 51000
Love Runners Band:
Jelena Brnelić – vokalLeo Škec – gitaraFranjo Črnjarić – saxofonVanja Vitezić – udaraljke

21. Večer klapske pjesme – nastupi klapa „Anima Arbae“, „Vejanke“, „Kastav“ i „Rašketa“
2024-08-31 20:00 - 23:00 | Trg zahvalnosti, Punat

FOREST RUN
2024-08-31 10:00 - 11:00 | Ravna Gora
Natjecateljima će biti osigurani ručak i okrjepa, a svi natjecatelji koji završe utrku dobivaju medalju. Najbrži trkač i trkačica bit će okrunjeni kao kralj i kraljica šume. Vrijedi napomenuti da last minute prijave ne uključuju majicu Forest Run.
Start utrke je kod prostorija NK Goranke u Šahovskoj ulici, a kružna staza duljine 8 kilometara vraća se na isto mjesto. Staza se sastoji od šumskih putova, makadama te minimalnim udjelom asfaltirane podloge, a sama konfiguracija staze bit će objavljena u Forest Run – Cross Race 2024 događaju na Facebooku i Facebook stranici Forest Run.

Kamik i gromači 6: suhozidna radionica za građanstvo
2024-08-31 09:30 - 2024-09-01 16:00 | etnološki park u zaseoku Janjetići, naselje Tuliševica u Općini Lovran
Potrebno je ponijeti radnu odjeću, šešir i rukavice. Organizatori će osigurati okrjepu i ugodnu atmosferu. Zainteresirani se mogu najaviti na 091 885 2422 ili putem e-maila: brseckicesan@gmail.com.

IZLOŽBA „DRUGOST“
2024-08-31 - 2024-09-14 | Galerija Kortil
